**ODOBRENJE OBAVLJANJA PRIVATNE PRAKSE U ORDINACIJI**

 **ZA ZDRAVSTVENI TURIZAM**

**UPRAVNI POSTUPAK IZDAVANJE RJEŠENJA IZ ČLANKA 39. b stavka 5. i ČLANKA 50. STAVKA 1. ZAKONA O ZDRAVSTVENOJ ZAŠTITI ZA ODOBRENJE OBAVLJANJA PRIVATNE PRAKSE U ORDINACIJI ZA ZDRAVSTVENI TURIZAM**

Na temelju članka 50. Zakona o zdravstvenoj zaštiti („Narodne novine“, broj 100/18, 147/20, 119/22, 156/22 i 33/23) u vezi članka 39. i 40. potrebno je Ministarstvu zdravstva podnijeti:

A. Zahtjev za odobrenje obavljanja privatne prakse u ordinaciji u **zdravstvenom turizmu - pružanje zdravstvenih usluga, dijagnostičkih i terapijskih postupaka, zdravstvene njege te postupaka medicinske rehabilitacije, uz mogućnost korištenja prirodnih ljekovitih činitelja, uz pružanje ugostiteljskih usluga i/ili usluga u turizmu** (odabrati „i“ odnosno „ili“) u privatnoj praksi u ordinaciji s točnom adresom privatne prakse i OIB-om podnositelja zahtjeva ( čl. 50. Zakona o zdravstvenoj zaštiti)

B. U zahtjevu navesti koje medicinske usluge/usluga medicinskog wellnessa će se provoditi u zdravstvenom turizmu

C. uz zahtjev je potrebno priložiti:

- Ugovor o radu ili izjavu o radu u timu člana/članova tima ovjerenu kod javnog bilježnika

- presliku dokumenta u kojem je naveden OIB

- navesti KLASU i URBROJ rješenja Ministarstva zdravstva kojim je utvrđeno da su ispunjeni uvjeti za obavljanje privatne prakse u ordinaciji s obzirom na prostor, radnike i medicinsko-tehničku opremu i datum početka obavljanja privatne prakse. (Ispunjavanje uvjeta iz članka 47. stavka 1. i 49. stavka 4. Zakona o zdravstvenoj zaštiti)

Temeljem zahtjeva za izdavanje rješenja, stručno povjerenstvo provodi očevid prostora i opreme za utvrđivanje propisanih uvjeta za početak obavljanja zdravstvene djelatnosti iz članka 50. Zakona o zdravstvenoj zaštiti (Pravilnik o normativima i standardima za obavljanje zdravstvene djelatnosti „Narodne novine“, broj 52/20).

U zahtjevu za izdavanje rješenja iz članka 39. b i 39. c Zakona potrebno je navesti medicinske usluge koje će provoditi u zdravstvenom turizmu te ispunjavanje standarda za medicinski wellness

**Napomena:**

Uvjeti za obavljanje zdravstvenog turizma propisani su Pravilnikom o pojedinim oblicima zdravstvenih usluga koje se pružaju u djelatnosti zdravstvenog turizma te standardima i normativima za njihovo obavljanje („Narodne novine“, broj 79/19).

A) Usluge medicinskog wellnessa mogu se pružati privatni zdravstveni radnici (članak 39. a, članak 39. b Zakona o zdravstvenoj zaštiti i članak 16. Pravilnika o pojedinim oblicima zdravstvenih usluga koje se pružaju u djelatnosti zdravstvenog turizma te standardima i normativima za njihovo obavljanje).

B) Za obavljanje ugostiteljske djelatnosti/usluga u turizmu iz članka 39. a stavka 5. Zakona o zdravstvenoj zaštiti, nadležno je Ministarstvo turizma i sporta.

C) Upravna pristojba ne plaća se pred tijelima državne uprave temeljem tarifnog broja I., II., Uredbe o tarifi upravnih pristojbi („Narodne novine“, broj 92/21 i 95/21- ispravak) i Zakona o upravnim pristojbama („Narodne novine“, broj 115/16).